jkorsvik/nowiki_second_scrape_merged huggingface dataset:
UCI ProTeams

Profesjonelt kontinentallag (UCI Professional Continental Team) er betegnelsen på sykkellag på nest øverste nivå i landeveissykling, dvs. etter UCI WorldTeam.
Profesjonelle kontinentallag kan delta i alle UCI-ritt på kontinentaltourene. Unntaket er laveste nivå (.2) på UCI Europe Tour der de kun kan delta i ritt i sine hjemland. I tillegg kan de delta i UCI WorldTour-ritt om de får tildelt wildcard av arrangøren.
Laget må ha minst 16 ryttere, maks 28 (+2 neopro). Lønna må være høyere enn minstelønna i landet laget er registrert, og (per 2015) minst € 30 250 (€ 25 300 for neopro).For å bli registrert som profesjonelt kontinentallag må man gjennom en søknadsprosess hos UCI der man vurderes etter etiske, økonomiske og administrative kriterier.Profesjonelle kontinentallag deltar i ordningen med biologiske pass.


== Se også ==
Kontinentallag


== Referanser ==


== Eksterne lenker ==
UCI Cycling Regulations - Part 2 Road Races Version on 05.02.2015
Kontinentallag

Kontinentallag (UCI Continental Team) er betegnelsen på sykkellag i landeveissykling på tredje høyeste nivå, nivået under profesjonelt kontinentallag.
Disse lagene kan inviteres til alle UCI-ritt på kontinentaltourene. Unntaket er høyeste nivå (.HC) på UCI Europe Tour der de kun kan delta i ritt i sine hjemland.
Laget skal ha mellom 8 og 16 ryttere, men kan i tillegg tilknytte seg inntil 4 ryttere fra andre sykkeldisipliner enn landeveissykling. Flertallet av ryttere må være under 28 år.Kontinentallag registreres hos sitt nasjonale sykkelforbund.


== Norske kontinentallag i 2015 ==
Team Coop-Øster Hus
Team FixIT.no
Frøy-Bianchi
Team Joker
Team Ringeriks-Kraft
Team Sparebanken Sør


== Referanser ==


== Eksterne lenker ==
UCI Cycling Regulations - Part 2 Road Races Version on 05.02.2015
Profesjonshistorier

Profesjonshistorier er en sakprosabok utgitt i 2014 om 21 yrkesprofesjoners historiske utvikling i Norge med et kapittel om hver yrkesgruppe. Boka ble redigert av Jan Messel og Rune Slagstad. 
Boka er et resultat av en mangeårig seminarrekke ved Senter for profesjonsstudier på Høgskolen i Oslo og Akershus. De fleste kapitlene er skrevet av historikere eller sosiologer, men to av to av kapitlene, de som handler om journalister og fysioterapeuter, er skrevet av personer som er knyttet til den profesjonen de skriver om.Blant tidligere verk i samme sjanger som Profesjonshistorier A. M. Carr-Saunders og P. A. Wilsons The Professions fra 1933 som gjennomgikk profesjonenes utvikling i England og Wales.


== Litteratur ==
Profesjonshistorier Pax 2014 ISBN 9788253037523


== Referanser ==
Ørneflag

Ørneflag er en fjelltopp sør for Hedalen/Vassfaret i Sør-Aurdal i Innlandet. Den har en høyde på 1 243 meter over havet. Toppen ligger nær grensa mot Flå i Buskerud, og er det høyeste punktet i Sør-Aurdal kommune.


== Referanser ==


== Eksterne lenker ==
«Turforslag Ørneflag». Hedalen.no. Arkivert fra originalen 24. september 2015. Besøkt 11. juni 2015.
Ann Welch

Ann Courtenay Welch født Edmonds (født 20. mai 1917 i London, død 5. desember 2002) var en britisk flyver under andre verdenskrig, og forfatter om flyvning.


== Liv og virke ==


=== Bakgrunn ===
Hun var datter av en jernbanemann og ble født i London. Som barn førte Ann Welch en dagbok hvor hun noterte hvert eneste fly som fløy over huset. Hun fløy første gang med Alan Cobham i 1930. Etter at hun hadde skaffet seg motorsykkel for å kunne reise til den lokale flyplass, lærte hun å fly og fikk sitt flysertifikat i 1934 en måned etter at hun fylte sytten år. Fra tidlig alder likte hun å tegne, og hun var kjent for sine tegninger.


=== Andre verdenskrig og årene forut ===
Hun startet med glidefly i 1937 og deltok i en britisk-tysk sommerleir arrangert av London Gliding Club hvor hun møtte Wolf Hirth og Hanna Reitsch leieren ble etterfulgt av et besøk til Tyskland i 1938.  Hun fikk igang  Surrey Gliding Club i 1938 ved Redhill, Surrey, hvor hun ble sjefinstruktør og kunne registrere at klubben hadde over 100 medlemmer.Da andre verdenskrig brøt ut meldte hun seg til tjeneste for Air Transport Auxiliary, hvor hun fløy mange typer fly, inklusive Spitfire, Hurricane, Blenheim og Wellington fra fabrikkene til de operative enheter. Hun stoppet med dette arbeidet, kort tid før hun fødte sin første datter.


== Verker i utvalg ==
Accidents Happen ISBN 0-7195-3545-X John Murray 24 Aug 1978
New Soaring Pilot (with Frank Irving and for first edition: Lorne Welch) ISBN 0-7195-3302-3 John Murray 25 Aug 1977
Happy to Fly (autobiography) ISBN 0-7195-4033-X John Murray 22 September 1983
The Story of Gliding ISBN 0-7195-3659-6 John Murray 22 May 1980
Pilot's Weather ISBN 0-7195-2661-2 John Murray 29 Oct 1973
Hang Glider Pilot (with Gerry Breen) ISBN 0-7195-3377-5 John Murray Dec 1977
Gliding (Know the Game) ISBN 0-7136-3818-4 A & C Black 27 October 1994
Hang Gliding (Know the Game) ISBN 0-7136-5501-1 A & C Black 16 Jan 1986
The Book of Airsports ISBN 0-7134-1148-1 Batsford 27 Jun 1978
The Complete Soaring Guide (Flying & Gliding) ISBN 0-7136-5540-2 A & C Black 24 April 1986
Complete Microlight Guide ISBN 0-7158-0835-4 EP 23 Sep 1983
Soaring Hang Gliders ISBN 0-7195-3812-2 John Murray 21 May 1981


== Utmerkelser og æresbevisninger ==
Welch fikk  FAIs bronsemedalje (1969), Lilienthal Gliding Medal (1973) and the FAI Gold Air Medal (1980) i takknemlighet for sitt arbeide med å lære og oppmuntre unge piloter. I 1989 fikk hun FAIs Pelagia Majewska Gliding Medal som en fremragende kvinnelige glide-pilot.


== Referanser ==
Skytebaner i Buskerud

Dette er en liste over skytebaner i Buskerud for armbrøst, bue, hagle, pistol og rifle.


=== Buskerud ===


== Se også ==
Skytebaner i Norge
Skytesport
Liste over skytterorganisasjoner


== Referanser ==


== Eksterne lenker ==
Kart over skytebaner tilknyttet Det frivillige skyttervesen
Kart over skytebaner tilknyttet Dynamisk sportsskyting Norge
Kart over skytebaner tilknyttet Norges jeger- og fiskerforbund
Liste over skytebaner tilknyttet Dynamisk sportsskyting Norge
Søk etter idrettsanlegg på regjeringen.no
Boka "Skytebane-guiden" Svend Åge Sæther og Øystein Antonsen, 1997, Sæther & Antonsen, ISBN13 9788291415017.
Statens teaterdirektorat

Statens teaterdirektorat var et direktorat underlagt Kultur- og folkeopplysningsdepartementet under andre verdenskrig i Norge. Direktoratet ble opprettet 1. juli 1941 og lagt ned sammen med departementet etter frigjøringsdagen 8. mai 1945. All offentlig framføring av tekst og musikk var underlagt streng sensur under okkupasjonen, og teaterdirektoratet skulle ha «overoppsynet med hele teaterlivet i Norge», det vil si godkjenne alle teater- og revyforestillinger og ansettelser i virksomheten.Dramatikeren, oversetteren og kritikeren Finn Halvorsen (1893–1960) var leder for direktoratet. Han fikk kallenavnet «teaterdiktator».


== Kultur- og folkeopplysningsdepartementet ==

Kultur- og folkeopplysningsdepartementet ble opprettet ved rikskommissær Josef Terbovens forordning 25. september 1940. Det var kontrollert av Nasjonal Samling (NS), nazipartiet som hadde regjeringsmakten under krigen, og skulle være et redskap for nazifiseringen av landet. Departementet bestod til å begynne med av tre avdelinger (den alminnelige avdeling, kulturavdelingen og propagandaavdelingen) og fire direktorater. Det kontrollerte landets kulturliv, ikke minst gjennom Pressedirektoratet. Kontorer og avdelinger ble imidlertid stadig omorganisert, blant annet ved at Statens teaterdirektorat og Statens filmdirektorat ble innlemmet i kulturavdelingen i 1943.


== Teater i Norge under andre verdenskrig ==
Det var store konflikter mellom norske teaterfolk og myndigheter under krigen, og i mai 1941 oppstod en fem ukers teaterstreik. NS-byråkrater overtok ledelsen av Nationaltheatret, Det norske teatret og Trøndelag Teater, og alle som drev teater, måtte søke om tillatelse for ett år av gangen. Parallelt drev de tyske okkupantene sitt eget Deutsches Theater i Oslo. Et kjent eksempel på hvordan teaterdirektoratet overvåket tekster og innhold, gjelder den populære sangen «Norge i rødt, hvitt og blått». Teksten, som ble skrevet til en revy i 1941, ble først godkjent av det statlige sensurorganet, men siden forbudt etter at nummeret hadde vakt voldsom begeistring under generalprøven.
Riksteatret tok form under Statens teaterdirektorat.


== Referanser ==


== Eksterne lenker ==
Sörmlands museum, Hentet 2. september 2015 fra https://web.archive.org/web/20150924103938/http://www.sormlandsmuseum.se/Sormlandsmuseum/Utstallningar/Webbutstallningar/Titta-in/214sarade/Middag-pa-Deutsches-Haus-/
Riksarkivets arkivmateriale for Statens teaterdirektorat
Klassekampen 5. april 2015 om musikk og underholdning under andre verdenskrig i Norge
Odd Melsom: Fra kirke- og kulturkampen under okkupasjonen side 160–167: Teatret under okkupasjonen (søkbar digitalbok, utgitt 1980)
Finn Halvorsens hyllest av det nasjonalsosialistiske Tyskland (fra Norske røster 1942)
Skytebaner i Vestland

Dette er en liste over skytebaner i Vestland for armbrøst, bue, hagle, pistol og rifle.


== Liste ==


== Se også ==
Skytebaner i Norge
Skytesport
Liste over skytterorganisasjoner


== Referanser ==


== Litteratur ==
Skytebane-guiden. Svend Åge Sæther og Øystein Antonsen, 1997, Sæther & Antonsen, ISBN13 9788291415017.


== Eksterne lenker ==
Kart over skytebaner tilknyttet Det frivillige skyttervesen
Kart over skytebaner tilknyttet Dynamisk sportsskyting Norge
Kart over skytebaner tilknyttet Norges jeger- og fiskerforbund
Liste over skytebaner tilknyttet Dynamisk sportsskyting Norge
Søk etter idrettsanlegg på regjeringen.no
Malaysiske kinesere

Malaysiske kinesere (malaysisk: Kaum Cina Malaysia; kinesisk (tradisjonell): 馬來西亞|華人; kinesisk (forenklet): 马来西亚|华人; pinyin: Mǎláixīyà Huárén) er malaysiske statsborgere av kinesisk avstamning. Kinesere har flere hundre års historie i Malaysia, og på 1800-tallet kom en rekke kinesere etter oppmuntring fra de britiske myndighetene. De fleste av dagens malaysiske kinesere er imidlertid etterkommere av hankinesere som kom til Malaysia i første halvdel av 1900-tallet. Malaysiske kinesere er en av de største gruppene av kinesere utenfor Kina. Malaysiske kinesere utgjør rundt en fjerdedel av befolkningen i Malaysia og er landets nest største etniske gruppe etter malayer. De snakker tradisjonelt en mandarinkinesisk dialekt, men så godt som alle behersker også malaysisk og engelsk.
Malaysiske kinesere er sterkt representert blant middelklassen og øvre middelklasse i Malaysia. En større andel enn blant andre befolkningsgrupper har høyere utdannelse. Malaysiske kinesere har tradisjonelt en dominerende stilling innen forretningslivet, og kontrollerer ifølge estimater rundt 70% av privat næringsvirksomhet.


== Referanser ==
Liste over olympiske medaljevinnere i badminton

Liste over olympiske medaljevinnere i badminton inneholder samtlige badmintonspillere som har tatt en olympisk medalje i badminton.


== Menn ==


=== Singel ===


=== Dobbel ===


== Kvinner ==


=== Singel ===


=== Dobbel ===


== Mixed doubles ==


== Eksterne lenker ==
«Results database». International Olympic Committee. Besøkt 5. april 2009.
Solkilen (Tønsberg)

Solkilen er en gate på Kilen i Tønsberg. Navnet ble vedtatt av Tønsberg kommune i 2003. Det er kun en adresse i gaten pr. 2015, men det planlegges en stor utbygging av området med inntil 400 boliger.


== Referanser ==
Industrigaten (Tønsberg)

Industrigaten (2, 9-11) er en 200 meter lang gate på Kilen i Tønsberg.


== Referanser ==
Håndverkergaten (Tønsberg)

Håndverkergaten (1-3, 2-4) er en 160 meter lang blindgate på Kilen i Tønsberg.


== Referanser ==
Kilengaten (Tønsberg)

Kilengaten (1-35, 2-24) er en 650 meter lang gate på Kilen i Tønsberg. Gaten går parallelt med Vellebekken.


== Referanser ==
Malergaten (Tønsberg)

Malergaten (1-3) er en 160 meter lang gate på Kilen i Tønsberg. Gaten går parallelt med Industrigaten.


== Referanser ==
Velleveien (Tønsberg)

Velleveien (10-70, 13-79) er en vei i Slagendalen i Tønsberg. Den er 2,8 km lang og går fra Kilen til Klokkeråsen skole og Slagen kirke. Velleveien er en del av fylkesvei 460. En av stasjonene til bomringen i Tønsberg var plassert i Velleveien.


== Referanser ==
Et øyeblikk

«Et øyeblikk» er en sang skrevet av Hanne Sørvaag og Kim Edward Bergseth som ble spilt inn og gitt ut på singel med Guri Schanke i 2015.
Sciara militaris

Sciara militaris er en art sørgemygg som er vanlig i Europa. Larvene lever i jord, og spiser sopphyfer og råtnende plantemateriale. De voksne dyrene er svarte med mørke vinger og måler bare et par milimeter. Enkelte ganger vil larver fra mange hunner legge ut på vandring og danne lange bånd av larver, såkalt hærorm. På engelsk kalles arten «armyworm», på tysk «Heerwurm», og dette fenomenet har også gitt arten sitt vitenskapelig navn.Sciara militaris er ikke registrert i Norge, men den nærstående arten S. hemerobioides som også danner hærorm finnes her.


== Referanser ==


== Eksterne lenker ==
(en) Sciara militaris i Global Biodiversity Information Facility 
(no) Sciara militaris hos Artsdatabanken 
(sv) Sciara militaris hos Dyntaxa 
(en) Sciara militaris hos Fauna Europaea 
(en) Sciara militaris hos NCBI
Sciara hemerobioides

Sciara hemerobioides er en liten art av sørgemygg, et par milimeter lang. Den har mørke vinger og forkropp, men i motsetting til andre sørgemygg har S. hemerobioides en tydelig gul bakkropp med en langsgående mørk stripe langs buksiden. Den opptrer vanligvis i juli og august. De voksne dyrene lever av nektar, særlig fra skjermplanter. Larvene lever av sopphyfer og råtten vegetasjon. Enkelte ganger vil larver fra mange hunner legge ut på vandring og danne lange bånd av larver, såkalt hærorm.S. hemerobioides er registrert i Sør-Norge og også i deler av Sentral-Europa. Det er også gjort funn av arten i Japan. Trolig har arten en mye videre utbredelse enn den som er kjent.


== Referanser ==


== Eksterne lenker ==
(en) Sciara hemerobioides i Encyclopedia of Life 
(en) Sciara hemerobioides i Global Biodiversity Information Facility 
(no) Sciara hemerobioides hos Artsdatabanken 
(sv) Sciara hemerobioides hos Dyntaxa 
(en) Sciara hemerobioides hos Fauna Europaea 
(en) Sciara hemerobioides hos NCBI 
(en) Kategori:Sciara hemerobioides – bilder, video eller lyd på Wikimedia Commons 
(en) Sciara hemerobioides – galleri av bilder, video eller lyd på Wikimedia Commons
Rune Nylund Larsen

Rune Nylund Larsen (født 8. juni 1970 i Stokke i Vestfold) er en norsk fotograf og fagbokforfatter, bosatt i Søndeled i Risør kommune. Han er mest kjent som marinefotograf, og han har også drevet bokforlaget Fryd forlag.
Nylund Larsen har illustrert og utgitt en rekke lokale bøker, blant annet en serie om de sørlandske byer.  I 2011 ga han ut boka Over Oslo, ei bok som viser Oslo sett fra fugleperspektiv fra mer enn 200 timer i helikopter, og som gir et bilde av hvordan Oslo så ut på dette tidspunktet.  I 2006 utga han en boka Fyrtårn – kystens katedraler, ei bok med fotografier av 45 fyrtårn lang norskekysten. Fotografiene av fyrtårnene førte ham også til Frankrike i 2012, der han deltok på en utstilling i Brest med av 17 av sine fyrtårnbilder. Under en åpningstale til en separatutstilling med Nylund Larsens fotografier, sier ordfører Per Kr. Lunden om ham:

I Runes motiver ligger en overordnet respekt og beundring for kystkulturens storhet og viktige betydning for landet vårt. På fine sommerdager oppfattes ofte kysten som ren idyll, i alle fall her sør. Men Rune gir oss, ofte ved hjelp av detaljer, innsikt i et større drama. Et storseil kan gi oss tanker om hjemlengsel, eventyrlyst og rikdom. En rusten mutter på et værhardt fyrtårn sier noe om et fast punkt i en kamp på liv og død. Og et slitent skrog forteller om hardt arbeid og kamp for føda. Alt dette er en svært viktig del av vår historie og det er viktig at norske fotografer formidler denne historien.

I februar 2013 ble det vist en stor utstilling med Rune Nylund Larsen og Ketil Olav Sands fotokunst i Risør kunstpark. Nylund Larsen var festivalutstiller under Risør Trebåtfestival i 2012, der temaet for utstillingen var «seil». Han har utsmykket møterommene til Fiskeri- og kystdepartementet og laget en stor permanent utstilling for Kystverkets etatsmuseum. Rune Nylund Larsen er også initiativtaker til Risør internasjonale fotofestival, hvor han har vært daglig leder.I 2011 mottok Rune Nylund Larsen stipend fra Det faglitterære fond.


== Referanser ==
Skaktavl

Skaktavl er en norsk adelsslekt hvis etternavn henspiller på  sjakkmønsteret i skjoldet i slektsvåpenet deres.  I slekten finner en Thorbjørn Olufsen Skaktavl (død 1577) som var prest på Toten i 1537 da reformasjonen inntraff. Han ble således den siste katolske og den første lutherske prest akkurat der.  Skaktavl er forsvunnet som etternavn, men blant etterkommerne sies å være forsvarsminister Kristin Krohn Devold (født 1961) og professor Stig Jarle Hansen ved NMBU.


== Litteratur ==
Hallvard Trætteberg: Norges våbenmerker. Norske by- og adelsvåben, utgitt av Kaffe Hag, Oslo 1933, med hans tegning av skjoldet i slektsvåpenet.


== Referanser ==
Det belarusiske venstrepartiet «en rettferdig verden»

Det belarusiske venstrepartiet «en rettferdig verden» (belarusisk: Беларуская партыя аб'яднаных левых «Справядлівы сьвет», russisk: Белорусская партия объединённых левых «Справедливый мир»), før 2009 kjent som Partiet av belarusiske kommunister, er et kommunistisk parti i Belarus, grunnlagt i 1991. 
Partiet tilhører koalisjonen Belarus' forente demokratiske styrker, som motsetter seg president Aleksandr Lukasjenko. Partiet ledes av Sergej Kaljakin. 
Partiet ble grunnlagt som Partiet av belarusiske kommunister i 1991, som en videreføring av det statsbærende Belarus' kommunistiske parti i Den belarusiske sosialistiske sovjetrepublikken. Partiet må ikke forveksles med det Lukasjenko-vennlige Belarus' kommunistiske parti, som brøt ut av partiet i 1996.
Partiet har vært medlem av Det europeiske venstrepartiet siden 2009.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Offisielt nettsted
Andresito

Andresito er en by i Flores-departementet i det sørvestlige Uruguay. Byen har 261 innbyggere.


== Historie ==
Byen ble grunnlagt i 5. november 1981.


== Befolkning ==
Andresito har 261 innbyggere (beregning 2011).
Kilde:


== Transport ==
 Ruta 3 General José Gervasio Artigas forbinder Andresito med  Salto i nord.


== Referanser ==


== Eksterne lenker ==
Kart over Andresito Arkivert 5. mai 2012 hos Wayback Machine.
Romsveien (Tønsberg)

Romsveien (1-325, 26-330) er en 5,2 km lang vei fra Bøgata ved Oseberghaugen i Tønsberg til kommunegrensen mot Horten ved Åsgårdstrand. Veien er en del av fylkesvei 460. Navnet kommer fra flere gårder i området som heter Rom.
Institutt for kreftgenetikk og informatikk

Institutt for kreftgenetikk og informatikk er et forskningsinstitutt ved Oslo universitetssykehus lokalisert ved Radiumhospitalet. Instituttet ledes av Håvard E. Danielsen. Sverre Heim leder Seksjon for kreftcytogenetikk.


== Forskning ==
Et hovedfokus for instituttet er utvikling av nye prognostiske metoder basert på analyser av digitale bilder av cellekjerner. Disse viser fordeling og mengde DNA i kreftceller som igjen henger sammen med prognose. Ved å kombinere informatikk og medisin utvikles pålitelige og robuste analysemetoder.


== Formidling ==
Oncolex og Kreftlex utvikles og driftes av instituttet.


== Referanser ==


== Eksterne lenker ==
Offisielt nettsted
Oslo universitetssykehus
Metaxisme

Metaxisme er en autoritær nasjonalistisk ideologi assosiert med den greske diktatoren Ioannis Metaxas. Ideologien ville gjenføde den greske nasjon og etablere et moderne, homogent Hellas. Metaxismen så på liberalisme og individualisme som røtter til kulturell degenerering. Grunnsetningene til Metaxismen holdt at individenes interesser skulle underordnes staten og at den greske befolkningen skulle mobiliseres til en disiplinert masse som skulle skape "Det nye Hellas".Metaxas erklærte at hans regime representerte "Den tredje greske sivilisasjon" som skulle være en kulturelt ren gresk nasjon basert på de militaristiske tradisjonelle samfunnene til Makedonia og Sparta, som han mente var "Den første greske sivilisasjon", og Det bysantinske riket som han mente utgjorde "Den andre greske sivilisasjon". Metaxas regimet hevdet at ekte grekere var etnisk greske og kristne, og de gikk aktivt inn for å nekte albanere, slavere og tyrkere bosatt i Hellas gresk statsborgerskap.Metaxas regimet og dets offisielle doktriner blir ofte beskrevet som fascistiske, men rent akademisk blir regimet ansett for å ha vært et konvensjonelt autoritær-konservativt diktatur i likhet med Francisco Francos Spania og António Salazars Portugal. Regimet støttet tradisjonelle institusjoner som den gresk-ortodokse kirke og det greske monarkiet. Ideologien var essensielt politisk reaksjonært og manglet de radikale teoretiske dimensjonene til ideologier som italiensk fascisme og tysk nasjonalsosialisme. 
Metaxismen var assosiert med Metaxas og hans politiske parti, Fritenkers partiet og 4. august regimet. Det greske høyreekstremistiske politiske partiet Gyllent daggry hevder å følge den Metaxistiske ideologien.


== Hovedideer ==
Etnisk nasjonalisme: Fremmet en kulturelt ren gresk nasjon og støttet en etablering av "Den tredje greske sivilisasjon".
Monarkisme: Anså monarkiets institusjoner som en grunnpilar for nasjonalt samhold.
Antikommunisme
Antiparlamentarisme: Fordømte det gamle parlamentariske systemet og beskyldte det for å fremme anarki og økonomisk nedgang.
Korporativisme
Proteksjonisme: Anså den markedsliberale politikken ført av den gamle staten i å ha feilet.
Antiimperialisme


== Referanser ==
Detroits motormesse

Detroits motormesse, eller North American International Auto Show (NAIAS) er en årlig bilutstilling i Detroit, Michigan ved Cobo Center, vanligvis i januar. Den er blant de største i sitt slag i USA..


== Historie ==
I 1899 hjalp  William E. Metzger til med å organise Detroit Auto Show som da var det andre av sitt slag.  Året etter hjalp han med å organisere  et lignende arrangement   New York Auto Show  i New Yorks Madison Square Garden.

En bilmesse ble arrangert i Detroit i 1907 og siden har det blitt arrangert årlige messer, unntatt 1941–1953. I løpet av de første ti-år ble det bare fokusert på  lokale bilprodusenter. I 1957 ble internasjonale bilfabrikker presentert for første gang 
		


== 1989 ==
I 1989 ble Motormessen omdøpt til North American International Auto Show da  de japanske luksusbiler; Lexus og  Infiniti ble vist første gang.


== Referanser ==
Noordwijk

Noordwijk er en kommune i Nederland i provinsen Zuid-Holland. Det europeiske romforsknings- og teknologisenteret (ESTEC) (engelsk: European Space Research and Technology Centre), som har hovedansvaret for utvikling av romfartøyer og tilknyttet teknologi er plassert i Noordwijk.


== Referanser ==


== Eksterne lenker ==
(nl) Offisielt nettsted 
(en) Noordwijk, South Holland – kategori av bilder, video eller lyd på Commons 
(en) Noordwijk – galleri av bilder, video eller lyd på Commons
Jon Hodnemyr

Jon Hodnemyr (født 4. desember 1995 i Vennesla) er en norsk fotballspiller som spiller for Vindbjart. Han spiller vanligvis høyreback eller høyreving. Hodnemyr spilte mellom 2014 og 2016 for Start. Etter å ha bidratt til at Start beholdt plassen i tippeligaen, valgte han å gi seg på toppnivå. Han stod etterpå frem i media og fortalte at han ikke lenger orket prestasjonspresset i toppfotballen. Åpenheten førte til at han ble kåret til «Årets forbilde» under den påfølgende Idrettsgallaen.


== Referanser ==


== Eksterne lenker ==
(en) Jon Hodnemyr – Transfermarkt 
(en) Jon Hodnemyr – FBref